Nr. C 267/6 De Europæiske Fællesskabers Tidende 6.10. 84 
Forslag til Rådets direktiv om indbyrdes tilnærmelse af medlemsstaternes lovgivning om 
dybfrosne levnedsmidler 
KOM(84) 489 endelig udg. 
(Forelagt Rådet af Kommissionen den 24. september 1984) 
(84/C 267/07) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
100, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Fremstilling af og handel med dybfrosne levnedsmid­
ler (»dybfrost«) spiller en stadig større rolle i Fælles­
skabet; 
forskellene mellem de nationale lovgivninger vedrø­
rende dybfrost er en hindring for disse varers frie be­
vægelse; lovgivningerne kan skabe ulige konkurrence­
vilkår, og de har således en direkte virkning på det 
fælles markeds oprettelse og virke; 
det er derfor nødvendigt at tilnærme disse lovgivnin­
ger indbyrdes; 
under alle omstændigheder bør der opstilles generelle 
principper, som skal gælde for al dybfrost; 
derefter kan de generelle principper om nødvendigt 
suppleres ved særlige bestemmelser for visse grupper 
af dybfrost i overensstemmelse med den fremgangs­
måde, der gælder for hver af disse grupper; 
formålet med dybfrysning er at bevare levnedsmidler­
nes naturlige karakteristika gennem en hurtig ned­
frysning, og det er nødvendigt at nå en temperatur på 
minus 18° C eller lavere i produktets termiske midt­
punkt; 
ved minus 18° C ophører al mikrobiologisk og enzy­
matisk aktivitet, som kan ændre kvaliteten af et lev­
nedsmiddel, og det følger heraf, at det er nødvendigt at holde denne temperatur, dog med en teknisk uund­
gåelig tolerance, under lagring og distribution af dyb­
frost før detailhandel; 
kortvarige temperaturstigninger er nødvendige af tek­
niske grunde, og de kan derfor accepteres, forudsat 
at de er i overensstemmelse med god handelspraksis 
og ikke skader varernes kvalitet; 
hvis frostkæden brydes, bør berørte produkt underka­
stes en kvalitetsundersøgelse, som skal hindre urime­
lige tab og samtidig beskytte forbrugerne; 
visse dele af det tekniske udstyr, der i øjeblikket be­
nyttes til detailsalg af dybfrost, er ikke tilstrækkelig 
effektive til, at de i dette direktiv fastsatte tempera­
turgrænser altid kan overholdes i fuldt omfang, og 
der bør tages hensyn hertil ved en overgangsordning, 
således at det bestående materiel kan nedslides på 
normal vis; 
dette direktiv kan begrænses til at opregne de mål, 
der skal nås med hensyn til såvel det udstyr, der an­
vendes til selve nedfrysningen, som til de temperatu­
rer, der skal overholdes i anlæg og materiel til oplag­
ring, håndtering og distribution; 
det påhviler medlemsstaterne at kontrollere, at det 
anvendte materiel er i overensstemmelse med nævnte 
mål; 
en sådan kontrol gør enhver ordning med offentlig 
attestering overflødig på de pågældende områder; 
det bør være muligt at anvende frysevæsker; dette in­
debærer, at disse kommer i direkte berøring med de 
dybfrosne levnedsmidler, og de må således være til­
strækkelig inaktive til ikke at afgive bestanddele til 
levnedsmidlerne i mængder, der kan frembyde fare 
for menneskets sundhed, medføre uacceptable ænd­
ringer i levnedsmidlernes sammensætning eller ændre 
deres organoleptiske karakter; 
med henblik herpå bør der vedtages en liste over disse 
stoffer og fastsættes renhedskriterier herfor samt be­
tingelser for deres anvendelse; 
6.10.84 De Europæiske Fællesskabers Tidende Nr. C 267/7 
mærkning af dybfrost bestemt til den endelige forbru­
ger er underlagt de regler, der er fastlagt i Rådets di­
rektiv 79/112/EØF af 18. december 1978 om tilnær­
melse af medlemsstaternes lovgivning om mærkning 
af og præsentationsmåder for levnedsmidler bestemt 
til den endelige forbruger samt om reklame for så­
danne levnedsmidler ('); det er derfor tilstrækkeligt, 
at nærværende direktiv indeholder bestemmelser om 
de specifikke påskrifter for dybfrost; 
for at lette handelen bør der ligeledes fastsættes mærk­
ningsregler for dybfrost, der ikke er bestemt til salg til 
den endelige forbruger i uændret form; 
for at forenkle og fremskynde proceduren bør det 
overlades Kommissionen at vedtage gennemførelses­
foranstaltninger af teknisk karakter; 
i alle de tilfælde, hvor Rådet giver Kommissionen be­
myndigelse til at gennemføre de regler, der er opstil­
let på levnedsmiddelområdet, er det hensigtsmæssigt 
at fastlægge en procedure, som indfører et snævert 
samarbejde mellem medlemsstaterne og Kommis­
sionen i Den stående Levnedsmiddelkomité, der 
blev nedsat ved Rådets afgørelse 69/414/EØF (2) — 
UDSTEDT FØLGENDE DIREKTIV: 
Artikel 1 
(1) Dette direktiv gælder for dybfrosne levneds­
midler, i det følgende benævnt »dybfrost«. 
(2) I dette direktiv forstås ved »dybfrost« levneds­
midler, som har undergået en særlig nedfrysningspro-
ces, benævnt »dybfrysning«, hvorved zonen for mak­
simal krystallisering nås så hurtigt som krævet for det 
pågældende produkt, og som bevirker, at temperatu­
ren er lig med eller under minus 18° C i varens termi­
ske midtpunkt. 
Spiseis betragtes ikke som dybfrost i dette direktivs 
betydning. 
(3) Dette direktiv anfægter ikke Fællesskabets 
bestemmelser vedrørende 
a) en fælles markedsordning for landbrug og fiskeri; 
b) veterinærhygiejne. 
(•) EFT nr. L 33 af 8. 2. 1979, s. 1. 
(2) EFT nr. L 291 af 19. 11. 1969, s. 9. Artikel 2 
Benævnelsen »dybfrost« og adjektivet »dybfrossen« er 
forbeholdt de produkter, der er defineret i artikel 1, 
stk. 2. 
Artikel 3 
(1) Råvarer, som anvendes til fremstilling af dyb­
frosne levnedsmidler skal være af sund og sædvanlig 
handelskvalitet. 
(2) Dybfrysningen skal foretages med egnet udstyr. 
Den skal foretages umiddelbart efter tilberedning af 
det pågældende produkt. 
Artikel 4 
(1) Listen over de frysevæsker, der som de eneste 
må komme i direkte berøring med dybfrost, vedtages 
i overensstemmelse med traktatens artikel 100. 
Listen fastsætter om fornødent 
a) de renhedskriterier, som disse væsker skal opfylde; 
b) de restmængder af disse væsker, som ikke må 
overskrides i dybfrost. 
(2) Ændringer af de i stk. 1 fastsatte bestemmelser 
som følge af udviklingen på det tekniske og videnska­
belige område vedtages i givet fald efter høring af 
Den videnskabelige Komité for Levnedsmidler og ef­
ter fremgangsmåden i artikel 12. 
Artikel 5 
(1) Med forbehold af stk. 2 og 3 skal temperaturen 
i de dybfrosne produkters midte være på minus 18° C 
eller lavere under oplagring og transport og, under 
opbevaring i butiksinventar med henblik på salg til 
den endelige forbruger. 
(2) Kortvarige temperaturstigninger, som de kan 
finde sted under sædvanlig opbevaring og transport, 
tolereres, såfremt de ikke overskrider 
a) 3° C under oplagring og transport bortset fra lokal 
distribution; 
b) 6° C under lokal distribution og under opbevaring 
i butiksinventar med henblik på salg til den ende­
lige forbruger. 
(3) I tilfælde af hændelig eller uforudselig over­
skridelse af de i stk. 2 fastsatte afvigelser skal det be­
rørte produkt underkastes en undersøgelse for at der 
kan tages stilling til, hvorledes det kan anvendes. 
Nr. C 267/8 De Europæiske Fællesskabers Tidende 6.10.84 
Artikel 6 
(1) Ved en officiel stikprøvekontrol kontrollerer 
medlemsstaterne 
a) nedfrysningsudstyret, 
b) de dybfrosne levnedsmidlers temperatur under op­
lagring og transport samt i butiksinventar med 
henblik på salg til den endelige forbruger. 
(2) Medlemsstaterne undlader, når dybfrost bliver 
eller påtænkes bragt i handelen, at kræve officiel atte­
station af, at de i stk. 1 nævnte forhold er iagttaget. 
Artikel 7 
Dybfrost bestemt til den endelige forbruger skal i fa­
brik eller emballeringsvirksomhed færdigpakkes i luk­
ket emballage, der beskytter produkterne mod enhver 
skadelig påvirkning, og som leveres forbrugeren in­
takt. 
Artikel 8 
(1) Varebetegnelsen for dybfrost bestemt til den 
endelige forbruger suppleres med »dybfrossen« eller 
»dybfrost«. 
(2) Mærkning af disse levnedsmidler skal desuden 
omfatte angivelse af det tidsrum, hvori denne dybfrost 
kan opbevares i hjemmet hos den endelige forbruger, 
med oplysning om opbevaringstemperatur eller krav 
til opbevaringsudstyr. 
Artikel 9 
(1) Med forbehold af bestemmelser, som Fælles­
skabet måtte fastsætte på området, omfatter mærknin­
gen af dybfrost, der ikke er til salg til den endelige 
forbruger i samme form, kun følgende obligatoriske 
påskrifter: 
a) Varebetegnelse som omhandlet i artikel 5 i direktiv 
79/112/EØF og suppleret i overensstemmelse med 
artikel 8, stk. 1 i nærværende direktiv; 
b) nettomængden, undtagen for produkter i løs vægt; 
c) fremstillingsdatoen eller en angivelse til identifice­
ring af partiet; 
d) navn eller firmanavn og adresse på fabrikanten el­
ler pakkevirksomheden eller på en forhandler, der 
er etableret inden for Fællesskabet. (2) De i stk. 1, litra a) og d), nævnte påskrifter an­
føres på emballagen eller på en etiket fastgjort hertil. 
De i stk. 1, litra b) og c) nævnte påskrifter anføres 
— enten på emballagen eller på en etiket fastgjort 
hertil, 
— eller på handelsdokumenterne, der vedrører den 
pågældende vare. 
(3) Bestemmelserne i denne artikel berører ikke 
mere præcise og vidtgående metrologiske EF-bestem-
melser. 
Artikel 10 
Medlemsstaterne kan ikke på grundlag af en vares 
sammensætning, fabrikationskendetegn, emballering 
eller mærkning forbyde eller indskrænke handel med 
de i artikel 1 omhandlede varer. 
Artikel 11 
De nærmere bestemmelserne vedrørende prøveudtag­
ning og de analysemetoder, der er nødvendige for 
kontrol af nedfrysningsbetingelserne og af temperatu­
rerne for dybfrost, fastsættes efter fremgangsmåden i 
artikel 12. 
Artikel 12 
(1) Når der henvises til fremgangsmåden i denne 
artikel, indbringes sagen for Den stående Levnedsmi-
delkomité, i det følgende benævnt »komiteen«, af 
dennes formand, enten på hans initiativ eller på begæ­
ring af den repræsentant for en medlemsstat. 
(2) Kommissionens repræsentant forelægger komi­
teen et udkast til de foranstaltninger, der skal træffes. 
Komiteen afgiver udtalelse vedrørende forslaget inden 
for en frist, som formanden kan fastsætte under hen­
syntagen til, hvor hastende det pågældende spørgsmål 
er. Udtalelsen vedtages med kvalificeret flertal, idet 
medlemsstaternes stemmer tildeles vægt i henhold til 
traktatens artikel 148, stk. 2. Formanden deltager 
ikke i afstemningen. 
(3) a) Kommissionen træffer de påtænkte foranstalt­
ninger, når disse er i overensstemmelse med 
komiteens udtalelse. 
b) Er de påtænkte foranstaltninger ikke i over­
ensstemmelse med komiteens udtalelse, eller 
har komiteen ikke udtalt sig, fremsætter Kom­
missionen snarest over for Rådet forslag om 
de foranstaltninger, der skal træffes. Rådet 
træffer beslutning med kvalificeret flertal. 
6.10. 84 De Europæiske Fællesskabers Tidende Nr. C 267/9 
c) Har Rådet ikke truffet nogen afgørelse senest 
tre måneder efter forelæggelsen, vedtages de 
forslåede foranstaltninger af Kommissionen. 
Artikel 13 
(1) Medlemsstaterne træffer de nødvendige foran­
staltninger for at efterkomme dette direktiv. De un­
derretter straks Kommissionen herom. 
Disse foranstaltninger anvendes således, at 
— handel med produkter, der er i overensstemmelse 
med dette direktiv, tillades senest den 1. maj 1985, 
og — handel med produkter, der ikke er i overensstem­
melse med dette direktiv, forbydes den 1. maj 
1986. 
(2) Som undtagelse fra bestemmelserne i stk. 1 kan 
medlemsstaterne udskyde gennemførelsen af artikel 5, 
stk. 2, litra b), til den 1. januar 1995. 
Artikel 14 
Dette direktiv er rettet til medlemsstaterne.